
El 9124% dels 32.242.759 contractes laborals formalitzats a l'estat Espanyol durant el 2003 ha estat de caràcter temporal. A finals del 2002 el treball temporal era la realitat d'un 30% dels treballadors i treballadores. 


L'alcalde Bustos a la corda fluixa amb la nova okupació 

Es trenca el silenci contra l'especulació en 
una setmana d'agitació social a Sabadell 



Pancarta que encapçalava la manifestació que va conduir fins a la nova okupació a Sabadell. 


38 FERITS EN ELS ENFRONTAMENTS DE SEVILLA 

Continua la guerra dels 
estibadors andalusos 


Okupació i centres socials 


El desallotjament dels M aquis acaba 
amb crits a l'Alcalde i al consistori durant 
un acte oficial al mercat municipal 
Sabadell/ Vallès Occidental.- Sabadell ha vis¬ 
cut una de les setmanes més intenses de 
mobilitzacions com feia temps que no suc¬ 
ceïa. Els Maquis es despertaven el passat 
dimecres dia lla quarts de nou del matí, amb 
la policia nacional a la porta de l'edifici del 
carrer Convent. Després d'identificar les tres 
persones que en aquells moments hi havia a la 
vivenda, va procedir a tallar el carrer sense 
deixar pas als vianants. Una cinquantena de 
persones es van concentrar a la plaça dels 
M aquis exigint que la policia presentés l’ordre 
de desallotjament, que en cap moment va 


mostrar. Paral·lelament, arribava la família 
Argemí, propietària de l'immoble, amb una 
brigada de paletes i dos agents de seguretat 
privada contractats especialment per a l'o¬ 
casió. A mig matí, les persones concentrades 
ja eren més de 150 i es van produir alguns 
moments de tensió amb la policia nacional 
que continuava impedint el pas als vianants. 
Posteriorment, el col·lectiu va decidir dirigir- 
se al mercat municipal on l'alcalde Bustos 
presenciava un dels seus actes mediàtics quo¬ 
tidians amb tota la plana de regidors. A l'arrib¬ 
ada al mercat, que es troba en procés de 
remodelació, les portes es van començar a 
tancar, però la concentració va poder arribar a 
temps per entrar dins l'edifici. A l’interior, els 


manifestants van començar a cridar denun¬ 
ciant la responsabilitat política de l’alcalde en 
el desallotjament. L'acte que se celebrava dins 
el mercat era d'homenatge a un sabadellenc 
que havia estat vinculat al mercat al llarg de la 
seva vida. Els manifestants, en plasmar la 
situació, van mantenir silenci mentre la vídua 
expressava la seva tristesa. Posteriorment, l'ah 
calde i tots els regidors, entre ells el seu 
germà Paco Bustos, van sortir a corre-cuita per 
una de les entrades annexes. Els manifestants 
van aconseguir sortir per la mateixa porta i 
van començar a seguir l'alcalde en el trajecte 
entre el mercat i l'Ajuntament. Sabadell va 
presenciar en ple migdia com l'alcalde i els 
seus regidors eren escarmentats per més de 
dues-centes persones. Varis veïns i veïnes es 
van afegir als crits, mostrant el seu rebuig a les 
múltiples actuacions municipals i intentant 
desemmascarar la popularitat que afirma 
tenir l’alcalde. En un dels moments d'aquesta 
rua, a l'alçada del carrer Sant Quirze, un poli¬ 
cia municipal va intentar colpejar els assis¬ 
tents i aquests es van defensar. A la porta de 
l'Ajuntament, Paco Bustos va despedir la con¬ 
centració amb una salutació al pur estil feix¬ 
ista. Les persones concentrades, van decidir 
retornar a Els Maquis, amb les portes ja tapi¬ 
ades, i desconvocar l'acte. 

L'endemà el Diari de Sabadell publicava que 
els regidors havien sofert vàries agressions i 
que, concretament, Paco Bustos tenia l'espatl¬ 
la dislocada. Curiosament, en totes les filma¬ 
cions i fotografies no apareix cap moment en 
què la distància mínima entre manifestants i 
regidors sigui inferior a tres metres. 


LES DRASSANES EN PEU DE GUERRA 


Sevilla.- Els treballadors de les Drassanes de 
Izar a la badia de Cadis i Sevilla han reprès 
avui dimarts 17 de febrer la jornada de protes¬ 
ta en demanda d'una major càrrega de treball 
i la resolució del conveni col·lectiu. El con¬ 
flicte entre els treballadors i el Govern es 
remunta a juliol de 2003, data en la que van 
començar a discutir del «conveni de I"any 
passat, dels endarreriments del 2002 i de la 
necessitat de millorar la càrrega de treball». 
En aquesta nova jornada de protesta, els 
enfrontaments més durs han estat a Sevilla 
on els treballadors han sortit en manifestació 
per la carretera de Pesdusa, i en el creuament 
amb l'entrada a la factoria, han tallat el tràn¬ 
sit. La policia nacional no ha dubtat en inten¬ 
tar disoldre als manifestants amb pilotes de 
goma i pots de fum, moment en què han 
començat els disturbis. S'han contabilitzat 38 


ferits en els enfrontaments entre agents de 
les forces i cossos de seguretat de I"Estat i 
treballadors. Dels 38 ferits, tres han estat 
traslladats a I"hospital Virgen del Rocío amb 
ferides de consideració, mentre que la resta 
han estat atesos a la clínica de la factoria. Així 
mateix, elssindicats han apuntat que la majo¬ 
ria de les víctimes s”ha produït a dins de les 
Drassanes, ja que els agents hi han entrat 
durant els enfrontaments. 

Cadis.- Elstreballadorsd'lzar Puerto Real s'han 
concentrat al pont José Leon de Carranza, que 
ha estat tallat durant unes hores, i on s'hi han 
produït petits enfrontaments entre trebal¬ 
ladors i la policia nacional. A Cadis capital, hi 
ha hagut una concentració méstranquila, els 
treballadors d'Izar a la capital gaditana, han 
sortit a migdia de la factoria i han tallat la car¬ 
retera industrial durant unes hores. 


D’altra banda, la plantilla d'Izar a San Fernando, 
s'ha dirigit en manifestació fins l’ajuntament 
del municipi. Els sindicats s'han de reunir avui 
amb representants de la SEPI i de l’empresa a 
M adrid per intentar trobar una solució al prob¬ 
lema que aquests últims dies està provocant 
protestes i aturades. Contra-lnfos 17/ 2/ 04 


ELs presos de Salònica 


Auto judicial a Grècia 

Després de 9 mesos 
de calvari ara els de 
Salònica ja no són 
«terroristes» 

Salònica/ Grècia - La Cort Judicial de Salònica 
va emetre divendres la sentència sobre les 
persones detingudes en motiu de les mani¬ 
festacions del juny a la ciutat. A les nou del 
vespre, el jutge decretava la retirada dels càr¬ 
recs sobre Simon Chapman i dotze persones 
més. Sis persones més queden només acu¬ 
sades de faltes menors i per la resta, les onze 
restants, la cort va demanar la continuació de 
la investigació degut a buits i contradiccions 
en les proves contra elles. Aquesta sentència, 
encara que favorable per algunes de les per¬ 
sones acusades, en relació a les acusacions 
anteriors, no tanca el procés judicial contra 
totes elles. Recordem que els 2 espanyols i 
altres 5 companys de Síria, Anglaterra i Grècia 
varen estar durant 60 dies en vaga de fam per 
aconseguir la llibertat, ja que després de la 
cimera europea de Salònica els havien decre¬ 
tat la presó preventiva acusant-los de terror¬ 
isme. Arreu d'Europa també es van fer accions 
de suport, i en concret a Barcelona es van blo¬ 
quejar amb silicona els accessos de desenes 
d'estacions de metro mentre els nois es tro¬ 
baven en vaga de fam. Probablement podran 
tornar a M adrid durant els propers dies. 

Contra-lnfos 17/ 02/ 03 



Barricades a la carretera de la Esclusa, a les immediacions de la factoria Izar de Sevilla. 




















Acampada contra el desallotjament. 

El mateix dia U, després d'una concentració 
a les 20h que va acabar amb una passejada 
fins l'Ajuntament, es va iniciar una acampada 
a la Plaça dels Maquis contra el desallotja¬ 
ment. L'aspecte de la plaça ple de tendes de 
campanya va servir per visibilitzar el con¬ 
flicte existent. Tres nits d'acampada plenes 
de pancartes, amb activitats i projeccions de 
pel·lícules van continuar mantenint viva 
l'essència de les reivindicacions; la manca 
d'espais públics i d'ús social a la ciutat. 
Manifestació i nova okupació 
de propietat municipal. 

El dissabte 14 a les21h, començava una llarga 
manifestació convocada per l’Assemblea 
d'Okupes de Sabadell al centre de la ciutat. 
Més de 300 persones van recórrer el llarg 
itinerari a l'espera d'una nova okupació que 
romania amb il·lusió a l’ambient. I finalment 
es produí, en una antiga nau industrial al car¬ 


rer Unió 16, en ple centre, al costat de la 
plaça Vallès. La nau, de propietat municipal, 
es trobava en un estat d'abandonament 
d'anys i una cinquantena de persones es va 
posar a treballar de valent l’endemà per tal 
d'habilitar-la. Vàries entitats de la ciutat 
s'han sumat al projecte de rehabilitació de 
l'edifici i es pretén que el nou centre social 
alliberat serveixi per cobrir una part de la 
manca d'espais socials a Sabadell. 

L'Alcalde Bustos cada cop més desacreditat. 
Manel Bustos es troba en un procés dual 
entre el prestigi adquirit en el Partit 
Socialista amb acumulació de càrrecs tals 
com la presidència de la federació de 
municipis i un descrèdit creixent a l'interior 
de la ciutat. El seu paper en els incidents del 
passat dimecres han estat tan sols el que es 
podria qualificar de "posar més llenya al foc". 
Bustos va perdent la seva credibilitat amb els 
múltiples conflictes que emergeixen arreu de 


la ciutat que engloben des de la Federació 
d'Associacions de Veïns, petits comerciants, 
treballadors municipals, l'Escola de Música 
M unicipal, les entitats, la joventut... El dilluns 
16, per altra banda es va celebrar la vista oral 
contra els regidors Bustos i Ayuso per la seva 
implicació a la càrrega policial que se saldà el 
passat 27 de setembre amb 11 detinguts. Els 
regidors van presenciar com més de 100 per¬ 
sones es concentraven front els jutjats per a 
demanar la seva dimissió. El regidor Paco 
Bustos va afirmar que es trobava al lloc dels 
fets però va eludir la seva responsabilitat car- 
regant-la contra el seu germà, l’alcalde. 
M anuel Bustos es troba sobre la corda fluixa 
i el nou espai alliberat amb la reivindicació 
de totes les entitats per a convertir-lo en un 
projecte social, tan sols pot ser un factor més 
de deslegitimació d'un govern municipal que 
ja no té crèdit per dur a terme cap tipus de 
política a la ciutat. Contra-lnfos 17/ 02/ 04 

Absolució per 
a un jove encausat 
per la mani 
de Vall paradís 

Terrassa/ Vallès Occidental.- La setmana pas¬ 
sada es va emetre una sentència absolutòria 
a favor d'un membre de l'Assemblea d'Oku¬ 
pes de Terrassa que estava acusat d'un delic¬ 
te d'atemptat a l'autoritat i lesionsa un agent 
de la policia nacional. Elsfets es remontaven 
a la manifestació celebrada després del 
desallotjament de Vallparadís; durant la man¬ 
ifestació no es van produir detencions ni 
identificacions, però mesos més tard dos 
membres actius i visibles de l’Assemblea d'O¬ 
kupes van ser acusades de les imputacions 
esmentades. L'única prova era la declaració 
d'un policia que es va contradir contínua¬ 
ment durant el judici. A banda d'això l’incul¬ 
pat va demostrar que n tan sols es trobava al 
lloc dels fets. Davant l'evidència s'ha absolt a 
aquest jove deia mateixa manera que ja es va 
absoldre a l'altra persona encausada. 

Tot i això des de Solidaritat Antirrepresiva 
deTerrassa es recorda que aquests fets s'en- 
marquen en una campanya política i de 
repressió judicial molt dura contra l'oku- 
pació a Terrassa i que hi ha dos casos simi¬ 
lars encara oberts, a mésdel judici contra 32 
persones pel desallotjament del Kork III. 

Assemblea Antirrepresiva de Terrassa 
+Contra-lnfos 17/ 2/ 04 


Lluita contra la Llei d'Estrangeria 


«El nou pipi-can de Sant Andreu» 

Sant Andreu de Palomar.- A continuació reproduim una carta que ens han fet arribar en 
relació al desallotjament, dimarts dia 10, dels quartells de Sant Andreu, que donaven sostre 
a desenes de persones. «Els veïns i veïnes del barri tenen motius de celebració, s'han guany¬ 
at amb molt d'esforç un troç de pipi-can d'uns 50.000m2 i com no, esperem que els hi aprof¬ 
iti i per molts anys. Però m'atreviria adir que no únicament a ells se'ls hauria de fer mereixe¬ 
dors de tal proesa; ens hauríem de vanagloriar tots i totes per l'espai conquerit. La xusma es 
repartirà per tota la ciutat, perdó, "la gangrena social" segons les paraules del sr.Cuervo i el 
sr.PIanells. És el preu solidari que ens pertoca assumir i el que la Plataforma de veïns de Sant 
Andreu considerava just en el rerafonsdel seu missatge. Desd'un bon principi la seva premisa 
va ser molt clara, "M oros no. Equipamientos ya!” encara que les banderoles en les que van 
vestir els balcons acabessin dient "Cuarteles, no. Equipamientos,ya!". Uns "equipamientos" 
que van començar a ser reclamats en el moment en què es van anar ocupant les casernes (la 
plataforma va néixer en aquells moments). 

Enhorabona doncs i llarga vida a la plataforma esmentada, plena de solidaris de pro. Amb 
tota raó bramaven fa mesos els altaveus del president de la plataforma "íQ uien dijo que la 
unión no hacía la fuerza?” mentre donava tombs amb el cotxe al voltant de les casernes com 
un dement. Per sort, tot això és pura faramalla i aquí no ha passat res, les banderoles intim- 
idatòries van desapareixent, les patrulles policials acantonades a les sortides del metro de 
Torres i Bages s'han esfumat, els gossos campen en un paratge totalment desert de veus, de 
vida esperançada; anorreat literalment. La ciutadania en general, pot ja respirar tranquil·la 
ara que el polsim provocat per l'enderroc violent, a cuita-corrents (caríssim fet d’aquesta 
manera), s'ha anat dissipant. La política de dispersió, de la terra arrasada, de l'engany vestit 
als despatxos de luxe, no havia arribat a cotes de tan alta perfecció a Barcelona. La inde- 
fensió de l'immigrat, l'empobrit, el refugiat polític, el disident...és ara doble en aquesta ciu¬ 
tat que calla i consenteix una guerra descaradament subtil a la porta de casa. Fer la vista 
grossa a tot això (mentre es desfila contra una guerra llunyana,o ben intencionadament es 
compren entrades pel Fòrum, o es vota a partits d’esquerres...o simplement no es vota, es 
passa de les manis de moda, s’avorreix la mascarada del Fòrum, s'okupa com a projecte 
polític...) és un insult a nosaltres mateixos, una equivocació vergonyant. No hi ha temps per 
a segons què, mentre la gasolina ragi, ragi l’aigua calenta, poguem fer el gamberro amb els 
papers en regla, ens transvestim en feres salvatges rera un volant, treballem encara que sigui 
amb el cap cot i ens poguem trepitjar educadament, consumint o robant el producte de la 
multinacional; i sobretot, poguem treure el gos a passejar, ben llustròs i alimentat per aque¬ 
sts paratges guanyats a...pols.» Testimoni + Contra-lnfos 10/ 03/04 


Defensa dels espais naturals 


Exit de participació a la III Marxa contra el Túnel de Bracons 


Joanetes/ La Garrotxa - El passat diumenge 15 
de febrer es va celebrar la III Marxa "Cata¬ 
lunya camina per la Vall de'n Bas convocada 
per la plataforma Salvem les Valls a la qual 
van assistir unes 4000 persones. En aquesta 
ocasió es tornava a reclamar la paralització 
de les obres i l'abandonament definitiu del 
projecte. La caminada va començar a les 10 
del matí i durant tres hores es va fer un recor¬ 
regut per la Vall d'en Bas. 

Al migdia es va llegir un manifest a l'Ermita 
de Sant Q uintí i es va fer un mosaic humà, en 


què des de l'aire es podia llegir "paralització". 
Al manifest es va criticar l’actitud del govern 
tripartit en relació a Bracons. Salvem les 
Valls va afirmar que malgrat l'alternança de 
govern a la Generalitat, "lamentablement, 
no ha canviat res". També van denunciar 
ambigua del govern, que ha aturat una part 
de les obres però sembla que té intenció de 
tirar endavant amb el projecte. El govern tri¬ 
partit va anunciar el passat divendres (dos 
dies abans deia marxa) la paralització durant 
10 dies d'una part de les obres que afecten al 


túnel de Bracons. Tot i això Salvem les Valls 
va mantenir la protesta perquè pensen que 
aquesta mesura és insuficient i sembla més 
aviat un gest cosmètic perquè no afecta a la 
totalitat del projecte. El mateix Conseller de 
Medi Ambient ha qualificat també la sus¬ 
pensió parcial de les obres com a insuficient. 
La plataforma va tornar a defensar en aque¬ 
sta ocasió la viabilitat d'altres traçats com la 
connexió entre les capitals d'Osona i la 
Garrotxa per Ripoll o l'eix transversal. 

D'altra banda, i aprofitant el fet que repre¬ 
sentants d'Iniciativa per Catalunya-Verds i 
d'Esquerra Republicana de Catalunya van 
participar a la marxa, es va demanar a aque¬ 
sts dos partits que assumeixin els compro¬ 
misos que van presentar durant la campanya 
electoral i que aturin les obres. 
Posteriorment la marxa va continuar el camí 
apropant-se al coll de Bracons. Després de 
dinar es van llegir diversos textos i manis- 
festos contra el projecte de l'Eix Vic-Olot i 
per la paralització definitiva de les obres. 

El proper dia 24 de febrer es farà públic l'es¬ 
tudi encarregat per la Generalitat per a 
determinar sobre com millorar el projecte 
de l'eix viari per a que l'impacte ambiental 
de les obres sigui menys greu i en base a ell 
es decidirà el futur del projecte. 

Salvem les Valls +Contra-lnfos 17/ 2/ 04 



Llarga columna de marxistes per aconseguir salvar les valls naturals de La Garrotxa. 


Mobilització massiva a Mallorca 

M ilers de persones rebutgen la «política de ciment» del Pp 


Palma de Mallorca/Ses Illes.- 60.000 person¬ 
es segons l'organització, 45.000 per a la 
Policia Local i 25.000 per a la Delegació del 
Govern, varen participar el passat diumenge 
14 a Palma en la manifestació més gran que 
s'ha fet mai a les Balears per defensar el ter¬ 
ritori. Els crits en contra de l'autovia Inca- 
Manacor o del segon cinturó de Palma i els 
retrets als governants -Jaume Matas i Maria 
Antònia Munar- es varen repetir sense parar 
en una protesta multitudinària, que molts no 
dubtaren a qualificar d'històrica. Convocats 
pel GOB i les diverses plataformes ciu¬ 
tadanes que s'han creat en oposició als pro¬ 
jectes territorials i urbanístics del Govern i 
del Consell, milers de persones varen omplir 
el centre de Ciutat per mostrar la seva oposi¬ 
ció a l'ampliació de l'aeroport, la construcció 
de l'autovia Inca-Manacor i del Segon Cintu¬ 


ró de Palma i la reducció de superfície dels 
Parcs Naturals. Passava mitja hora de les cinc 
de l'horabaixa i la plaça d'Espanya ja comen¬ 
çava a ser plena. Autocars i trens arribaven 
carregats de manifestants de la part forana. A 
les sis, la tromba de gent començava a cami¬ 
nar pel centre de Palma i a les vuit, mentre la 
capçalera de la marxa arribava a la plaça M a- 
jor, encara sortien els darrers manifestants. 

Al capdavant de la manifestació, una pancar¬ 
ta de més de 15 metres, en la qual es podia 
llegir «Qui estima Mallorca no la destrueix», 
era portada per una vintena de representants 
dels moviments socials convocants. «No al 
segon cinturó», «Autovia No», «Mallorca diu 
prou», «Salvem ca nostra», «PP =destrucció» 
o «Més parcs, menys asfalt» eren alguns dels 
lemes que es podien llegir en les pancartes. 
Els crits dels manifestants anaren dirigits 


sobretot a dues persones: el president del 
Govern, Jaume Matas, i la presidenta del 
Consell, Maria Antònia Munar, als qui 
acusaren de «destruir» Mallorca. 

La plaça M ajor s'omplí. Passaven les vuit del 
vespre i Pau Debon -cantant del grup 
Antònia Font- començava a llegir un mani¬ 
fest que completaria l'escriptora Maria 
Antònia Oliver. «Perquè avui el PP i UM no 
només posen en perill aquesta terra, el seu 
paisatge, la seva llengua i el nostre futur. 
Posen també en qüestió la nostra llibertat», 
deia un manifest que recordava la lluita per 
defensar sa Dragonera de finals dels setanta 
i els avenços que en la protecció d'espais 
s'han aconseguit per la pressió popular. 

Per més informació: 

http:/ / www.estimamallorca.org 

Estimamallorca 15/ 2/ 04 

















Lluites vers el Patriarcat 


Independentisme i defensa de la llengua 


Acció contra el matrimoni civil 

Barcelona.- El passat 14 de febrer, dia de Sant Valentí, o dels enam¬ 
orats, més de cinquanta persones van realitzar al migdia una acció 
directa al Parc de la Ciutadella. L’acció, molt contundent, va ser d'al¬ 
lò més original i divertida. Aquesta va ser una performance en la que 
dues noies anaven vestides pel seu casament, una amb el clàssic vestit 
blanc i l'altra amb un frac negre. Durant el passeig pel parc s'anaven 
aturant a diversos indrets per fer-se les fotos de rigor. La comitiva 
consistia en personatges que, vestits per I' ocasió, figuraven ser la 
família de les contraients. Espontàniament avis, mares i mainada, que 
gaudien del solet de dissabte, es van anar afegint. Gairebé al final, va 
arribar el moment de llençar el ram entre les solterones. Aquest li va 
tocar a una marieta grassa i amb barba, desesperada de no trobar 
noviet. Ja davant del Parlament, i quan la parella de lesbianes posava 
per la història, un escamot Matrix-moni$ va interrompre la cele¬ 
bració, salvant-les de les manilles i les va deixar lliures. Els presents ho 
van celebrar amb rialles, aplaudiments i obrint ampolles de cava, que 
va córrer a dojo. Amb aquest acte el Bloc Rosa (Col·lectiu Gai de 
Barcelona, Grup de Lesbianes Feministes, Front d'Alliberament Gai de 
Catalunya, Grup de Transsexuals Masculins i Assemblea Stonewall) 
van reclamar que el drets maritals també ho siguin a titol individual, i 
que per ser persones de ple dret no cal passar ni per vicaria, ni pels 
jutjats. Així, a partir d'enguany, el 14 de febrer també serà el dia per 
l'Abolició del Matrimoni Civil. Bloc Rosa 17/ 02/ 04 


LES RESISTÈNCIES A LA IMPOSTURA DEL 2004 

Carrosses de Carnaval per 
denunciar el «Fòrum de les Cultures» 


Barcelona.- Aquest dissabte 21 de febrer tindran lloc diversos actes de resistència a la 
impostura del Fòrum 2004 en el marc de les rues de Carnaval que es desenvolupen a 
Barcelona i El Prat de Llobregat. Una gran carrossa de rebuig a les mentides del Fòrum sor¬ 
tirà el dissabte a les 17h des del Poble Espanyol de Barcelona, organitzada per diverses enti¬ 
tats barcelonines, que conviden a tothom a participar-hi activament acompanyant-la dis¬ 
fressats. També el dissabte a la tarda una altra comparsa desfilarà a la rua de N ou Barris. 

El Prat/ Baix Llobregat.- A la vila d'El Prat de Llobregat també hi haurà presència de les 
resistències al Fòrum, la comparsa que s'afegirà a la rua del Carnestoltes de la població sor¬ 
tirà a les 19h des de la plaça Catalunya. Contra-lnfos 17/ 2/ 04 


NO AL TANCAMENT D'EMPRESES 

dijous 19 de febrer a les ]9h al Casinet d'Hostafrancs 
(c/ Rector Triadó 53, metro Sants-Estació o Tarragona) 
Oraanitza: Xarxa Solidària contra el tancament d'emoreses 


Aturem el desallotjament d'Alibei 

Dilluns 23 de febrer a les 9.30 del matI 

Concentració i esmorzar de resistència 


(carrer Alibei 100, metro Arc de Triomf, línea 1) 


Sentència contra els vuit 
independentistes detinguts i 
torturats el 23 d'abril de 1997 

SE'LS CONDEMNA AL PAGAMENT D'iNDEMNITZACIONSI UNA 
PENA D'UN ANY I MIG QUE NO IMPLICA EL SEU INGRÉS A PRESÓ 
Barcelona.- Unes 500 presones es van concentrar davant els jut¬ 
jats de Lluis Companys en motiu del judici contra els vuit inde¬ 
pendentistes detinguts i encausats pels fets del 23 d'abril del 1997. 
Després de la sessió del judici, la sentència rebaixà les peticions 
fiscals que pujaven a llargues penes de presó. 

Els joves han estat condemnats a un any i mig, que segons la 
defensa no ha de suposar l'ingrés a un centre penitenciari, el 
pagament dna multa, epl dit trencat d’un policia, de 9.000 euros, 
i una indemnització a Fomentos y Contratas pels contenidors 
cremats durant els incidents amb els antiavalots després de la 
càrrega policial en acabar la manifestació. 

Endavant afirma que «amb aquesta resolució, que segueix la 
tendència del recent judici contra els independentistes 
detinguts el setembre de 2002, sembla que la política de la 
fiscalia s'encamina cap a penalitzar econòmicament els repre- 
saliats polítics però evitant condemnes de presó. En aquest 
sentit cal assenyalar que les mobilitza¬ 
cions de solidaritat desplegades han 
servit com a mínim per evitar l'empreson¬ 
ament dels encausats, i confirmen la 
necessitat de seguir reforçant i estenent 
el moviment antirepressiu per emparar 
els afectats per la repressió espanyola.» 

Endavant + Contra-lnfos 
17/ 03/ 04 


Invasió d’Iraq: 

la massacre continua 


11.047 

MIUTARS IRAQUIANS ASSASSINATS 
DES DEL PASSAT 20 DE MARÇ 


CIVILS IRAQUIANS ASSASSINATS DES DEL 20 DE MARÇ 


3006 


MILITARS DE LA COALICIO INVASORA FERITS 


SOLDATS DE LA COALICIO INVASORA MORTS 
PER FOC DE LA RESISTÈNCIA SUÏCIDI 0 ACCIDENT 

(7 durant l'última setmana) 


Lluites contra la invasió de l'irac 


Lluites laborals 


M anifestacions, concentracions i cassolades 
contra l'ocupació a Iraq i la política del PP 

Catalunya.- El dia abans de la concentració a Barcelona, dissabte passat, més de 500 persones 
van recórrer el centre de Terrassa mostrant la seva oposició a l'ocupació d'Iraq, acabant amb 
una concentració de 300 persones a la plaça Vella. La Plataforma Aturem la Guerra feia una 
crida per sortir al carrer contra l'ocupació d'Iraq i la política del PP el diumenge 15 de febrer a 
Barcelona. En motiu d'aquesta convocatòria, més de 10.000 persones es van reunir el passat 
diumenge a la plaça Catalunya en una concentració que va durar prop d'una hora i mitja i que 
alguns califiquen de baixíssima a nivell de contingut polític. La cassolada, convocada a les deu 
de la nit en contra l'ocupació i la política intervencionista i per rememorar les cassolades de 
fa un any, es va estendre pels diferents barris de la ciutat, i va aglutinar gent a Gràcia, Vallcarca, 
Sant Andreu i els diferents barris. Tot i que moltes van sortir a picar la cassola, a la majoria dels 
barris no va ser tan massiva com fa un any. La jornada de protesta també es va fer sentir a Sant 
Cugat del Vallès on mig miler de persones es van concentrar a la plaça Barcelona.Entre 300 i 
400 persones es van manifestar al Prat de llobregat. La marxa va acabar a la plaça Catalunya 
on, un cop acabada la marxa, es va desplegar una pancarta de 15 metres des del dipòsit de 
l'aigua de l'escorxador amb la consigna «no oblidem». Finalment es va llegir el manifest de la 
Plataforma i durant la marxa també es va repartir el manifest redactat des del KOP (Kasal 
Okupat del Prat), «la guerra que patrocina fòrums», on es vincula els patrocinadors del Fòrum 
amb la guerra d'Iraq i es denuncia la vinculació de l'Ajuntament del Prat al Fòrum 2004, «fòrum 
de la guerra». A Badalona, durant tot el matí, diferents actes a la plaça de la Vila (taules infor¬ 
matives, xocolatada, tallers, exposicions) van reunir força gent, i a les 12 del migdia es va ini - 
ciar una cassolada que va acabar amb la lectura d'un manifest on s'acusava a Aznar, Bush i Blair 
de mentiders i assassins, demanant que compareguin davant els tribunals penals interna¬ 
cionals. Després de la cassolada, l'Ar@ (Acció Revolucinària Anticapitalista) va realitzar una 
acció davant una seu de la multinacional McDonald's, empresa que va subvencionar la campa - 
nya electoral de Bush. Tot i que es tractava d'una acció pacífica, els encarregats i alguns clients 
van reaccionar intentant fer fora la gent que protagonitzava l'acció, a crits. Quan la gent tor¬ 
nava ja cap a la plaça de la Vila, arribaren els Mossos d'Escuadra, avisats pels encarregats de 
l'establiment, que pretenien que hi tornessin per demanar-los perdó o sino amenaçaven en 
posar una denúncia, ni tan sols sabien ben bé per què. La marxa va acabar finalemnt sense inci - 
dents. A Tarragona, prop d'un miler de persones es van reunir a la plaça de la Font, concen - 
tració convocada per la Coordinadora Tarragona patrimoni de la Pau,que va estar amenitzada 
per un espectacle poètic i musical. barcelona.indymedia.org -PContra-Infos 17/ 03/ 04 


Acció contra 
l'explotació laboral a 
l'empresa Telepizza 

Vilafranca del Penedès - Aquest passat diss¬ 
abte 14 de febrer a 2/ 4 de 8 del vespre, una 
trentena de persones es van concentrar 
davant d'uns dels establiments TelePizza 
per denunciar la precarietat laboral d'aque¬ 
stes d'empreses de venda de precuinats a 
domicili. Durant els 30 minuts que va durar 
l'acció, va quedar tallat un dels carrils de la 
via pública que dóna accés al centre de la 
capital de l'Alt Penedès, en motiu de la sim¬ 
ulació d'un accident laboral per denunciar 
la política de TelePizza. Endavant 17/ 2/ 04 



Performance amb el motorista de Telepizza. 


L'ajuntament a judici 

pel desallotjament de M iles de Viviendas 

Butlletí setmanal 

Odntra-Infos 

Dimarts 24 a les 12h Concentració i Escratxe 

tel: 93.442.62.53 

«zitzania@sindominio.net» 

(Ronda Universitat 18, entre Balmes i plaça Catalunya) 


:^sL'oratge de la setmana vinent 



Entre dimecres a la nit i divendres al matí les temperatures tocaran fons amb mínimes properes als 0 graus a 
molts llocs. Una forta llevantada s’iniciarà divendres a migdia amb una cota de neu de 300 metres que anirà 
pujant a mitja tarda fins els 1500. Pluges molt fortes i vent molt fort. A partir de diumenge a migdia aclarint-se. 






























































